***Rīgas Drosmes granta līgums***

**Nr. \_\_\_\_\_\_\_\_\_\_\_\_\_\_**

Rīgā, 2019. gada \_\_.\_\_\_[mēnesī]

**Rīgas pilsētas pašvaldība**, juridiskā adrese: Rātslaukums 1, Rīga, LV-1539, kuras vārdā, saskaņā ar Rīgas domes 2011.gada 1.marta saistošajiem noteikumiem Nr. 114 „Rīgas pilsētas pašvaldības nolikums” un uz 2019. gada 20. maija pilnvaras Nr. RD-19-70-pv pamata, rīkojas Rīgas domes Pilsētas attīstības departamenta direktora p. i. Dāvis Bičkovičs, turpmāk - „Pašvaldība”, no vienas puses, un

***Vārds Uzvārds***, personas kods XXXX, dzīvojošs XXXX ielā XXXX, Rīgā, LV-XXXX, turpmāk - „Saņēmējs” no otras puses,

turpmāk visi kopā un katrs atsevišķi - „Līdzēji”, pamatojoties uz Rīgas pilsētas Pašvaldības īstenoto programmas “Rīgas drosmes grants” (turpmāk – RDG) nolikumu (turpmāk tekstā – Nolikums) un RDG komisijas lēmumu [\_\_.\_\_.2019. sēdes protokola Nr. \_\_. x.xx. un x.xx. apakšpunkts], noslēdz šādu līgumu (turpmāk - „Līgums”):

1. **Līguma priekšmets**

Pašvaldība izmaksā Saņēmējam RDG ietvaros piešķirto finansējumu (turpmāk tekstā – Grants) Saņēmēja biznesa idejas attīstībai, saskaņā ar Saņēmēja RDG pieteikumā (turpmāk tekstā – Pieteikums) norādīto biznesa idejas aprakstu. Finansējums izlietojams saskaņā ar Pašvaldības kompetences partneru – augstāko mācību iestāžu biznesa inkubatoru (turpmāk – Inkubators) norādījumiem.

1. **Granta apmērs un izmaksas kārtība**
	1. Granta apmērs ir EUR 2000,00 (divi tūkstoši *euro*, 00 centi).
	2. Pašvaldība izmaksā Saņēmējam Grantu 10 darba dienu laikā pēc Līguma noslēgšanas brīža, pārskaitot RDG finansējumu pilnā apmērā uz Saņēmēja norādīto bankas kontu, ja vien pretendenta iesniegtajā sadarbības apliecinājumā nav atrunāts savādāk.
	3. Gadījumā, ja Pašvaldība konstatē, ka Saņēmējs neievēro Līguma vai Nolikuma nosacījumus, Pašvaldībai ir tiesības pieprasīt Saņēmējam Grantu atmaksāt, veicot naudas pārskaitījumu uz Pašvaldības norādīto bankas kontu.
2. **Pašvaldības tiesības un pienākumi**
	1. Pašvaldībai ir tiesības:
		1. pieprasīt un saņemt no Saņēmēja visu informāciju par Saņēmēja no Līguma izrietošo saistību izpildes gaitu;
		2. pieprasīt un saņemt Granta atmaksu no Saņēmēja gadījumā, ja Pašvaldībai rodas šaubas par Līguma nosacījumu ievērošanu, tajā skaitā, ja:
			1. Saņēmējs nav iesniedzis Pašvaldībai gala atskaiti Līgumā noteiktajā termiņā;
			2. Saņēmējs tam piešķirto Grantu izlietojis neatbilstoši Inkubatora norādījumiem;
			3. Saņēmējs, vienojoties ar citiem Granta pretendentiem, veicis līdzekļu apvienošanu viena projekta īstenošanai;
			4. Saņēmējs piešķirto Grantu izlietojis personīgā labuma gūšanai, nevis komercdarbības attīstībai;
			5. Saņēmējs Pieteikumā ir ietvēris Pašvaldību maldinošu informāciju.
		3. pieprasīt, saņemt un izmantot informāciju par Saņēmēja komercdarbību RDG publicitātes nolūkos bez papildu saskaņošanas ar Saņēmēju.
	2. Pašvaldībai ir pienākums:
		1. veikt Granta maksājumu Saņēmējam saskaņā ar Līgumā noteikto kārtību;
		2. kontrolēt Saņēmēja rīcības atbilstību Līguma un Nolikuma nosacījumiem;
		3. izskatīt gala atskaites un citus Saņēmēja iesniegumus par Līgumā paredzēto aktivitāšu īstenošanu.
3. **Saņēmēja tiesības un pienākumi**
	1. Saņēmējam ir tiesības saņemt Granta maksājumus no Pašvaldības saskaņā ar Līguma nosacījumiem.
	2. Saņēmējam ir pienākums:
		1. īstenot par Granta līdzekļiem paredzētās aktivitātes ne mazāk kā 6 (sešu) un ne vairāk kā 9 (deviņu) kalendāro mēnešu laikā no Līguma noslēgšanas brīža;
		2. īstenot Granta izlietojumu, atbilstoši izvēlētā sadarbības Inkubatora piedāvājuma nosacījumiem, kā arī inkubācijas periodā sniegtajiem ieteikumiem;
		3. iesniegt gala atskaiti par Granta izlietojumu ne ātrāk kā 5 (piecas) darba dienas pirms un ne vēlāk kā 20 (divdesmit) darba dienas pēc Līguma 4.2.1.punktā noteiktā termiņa beigām;
		4. Saņēmējam gala atskaitē jāiekļauj šāda informācija:
			1. aprakstošā daļa, īsumā informējot par projekta realizācijas gaitu;
			2. Inkubatora apstiprināts finanšu pārskats;
			3. informācija par Saņēmēja turpmāk plānotajām darbībām savas komercdarbības attīstībai.
		5. ievērot visas Līguma un Nolikuma prasības;
		6. pēc iespējas īsākā termiņā no Pašvaldības pieprasījuma saņemšanas, bet ne vēlāk kā 10 (desmit) darba dienu laikā sniegt Pašvaldībai visu informāciju, ko tā ir pieprasījusi saskaņā ar Līguma un Nolikuma nosacījumiem;
		7. ja saņemta pieprasījuma vēstule no Pašvaldības, atmaksāt saņemto Granta līdzekļu maksājumu 20 (divdesmit) darba dienu laikā pēc attiecīgas pieprasījuma vēstules saņemšanas;
		8. sniedzot intervijas medijiem vai realizējot citus publicitātes pasākumus, atsaukties uz RDG ietvaros saņemto atbalstu.
		9. nekavējoties rakstveidā informēt Pašvaldību par jebkuriem apstākļiem, kas varētu ietekmēt Granta izlietojuma atbilstību Līgumam, kā arī gadījumos, ja kāds no Saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu.
4. **Līguma termiņš un Līdzēju atbildība**

Līgums stājas spēkā ar tā parakstīšanas brīdi un ir spēkā līdz no Līguma izrietošo saistību pilnīgai izpildei, bet ne ilgāk kā līdz 2020.gada 31.decembrim.

1. **Nepārvarama vara**
	1. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā. Jebkura Līdzēja finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
	2. Ja iestājas nepārvaramas varas apstākļi, katrs Līdzējs, cik ātri vien iespējams, bet ne vēlāk kā 10 (desmit) dienu laikā paziņo pārējiem Līdzējiem par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
	3. Gadījumā, ja nepārvaramas varas apstākļi turpinās ilgāk nekā 2 (divus) mēnešus, Pašvaldībai un Saņēmējam ir tiesības vienpusēji atkāpties no Līguma, rakstiski informējot par to pārējos Līdzējus.
2. **Citi noteikumi**
	1. Parakstot Līgumu, Saņēmējs apliecina:
		1. ka tas nav sniedzis nepatiesu informāciju vai tīši maldinājis Pašvaldību saistībā ar piedalīšanos RDG un no Līguma izrietošu saistību izpildi;
		2. ka tas nav saņēmis vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
		3. ka Līguma ietvaros piešķirto atbalstu izmantos tikai savās interesēs (*de minimis* atbalstu savas saimnieciskās darbības vai sava izveidotā uzņēmuma veikšanai) un nenodos to trešajām personām;
		4. ka piekrīt tam, ka ar informāciju, kuru tas ir nodevis Pašvaldībai kā komercnoslēpumu, var iepazīties visas projekta īstenošanas nodrošināšanā iesaistītās personas, kā arī uzraugošās un kontrolējošās iestādes.
	2. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījuši visi Līdzēji.
	3. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
	4. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
	5. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
	6. Visi Pašvaldībai adresētie dokumenti jāiesniedz Rīgas domes Pilsētas attīstības departamentā, Rīgā, Amatu ielā 4, LV-1050. Uz vēstules un/vai dokumenta jābūt norādei, ka tas adresēts RDG.
	7. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot elektroniskos saziņas līdzekļiem.
	8. Pārzinis personas datu apstrādei ir Rīgas pilsētas pašvaldība (Rīgas domes Pilsētas attīstības departamenta Projektu vadības pārvaldes Investīciju nodaļa), adrese: Amatu iela 4, Rīga, LV-1050, tālrunis: 67181494, e-pasts: drosme@riga.lv.
	9. Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs (DAC), adrese: Krišjāņa Valdemāra iela 5, Rīga, LV-1010, e-pasts: dac@riga.lv.
	10. Līgumā norādīto Saņēmēja personas datu (vārds, uzvārds, personas kods, kontaktinformācija, paraksts u.c.) apstrādes mērķis – RDG programmas darbības nodrošināšana un pakalpojuma sniegšana, t.sk. saziņa ar Saņēmēju.
	11. Tiesiskais pamats Saņēmēja personas datu apstrādei ir pārzinim tiesību aktos noteikto juridisko pienākumu izpilde, kā arī, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.
	12. Personas datu saņēmēji – Rīgas pilsētas pašvaldība, Rīgas domes Pilsētas attīstības departamenta personāls (Organizators), Latvijas investīciju un attīstības aģentūra (Rīkotājpartneris), Rīgas teritorijā strādājoši biznesa inkubatori (Kompetences partneri), Rīgas domes Informācijas tehnoloģiju centrs (tehniskā atbalsta nodrošināšana), kā arī nepieciešamības gadījumā datu apstrādātāji, ar kuriem Rīgas pilsētas pašvaldībai noslēgti līgumi par tehniskā atbalsta nodrošināšanu.
	13. Saņēmējs, parakstot Līgumu, apņemas informēt citas personas, kas iesaistītas Saņēmēja biznesa idejas attīstībā, par to personu datu apstrādi, kas saistītas ar šī Līguma izpildi.
	14. Atbildīgās kontaktpersonas par šī Līguma izpildi:
		1. no Pašvaldības puses – Rīgas domes Pilsētas attīstības departamenta Projektu vadības pārvaldes Investīciju nodaļas galvenais projektu vadītājs, tālr.: 67181494, e-pasta adrese: drosme@riga.lv;
		2. no Saņēmēja puses – XXXX, tālr.: XXXX, e-pasta adrese: XX@XX.lv.
	15. Līdzēji savlaicīgi rakstveidā informē viens otram par rekvizītu un kontaktinformācijas maiņu.
	16. Ja kāds no šī Līguma nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
	17. Līgumu regulē Latvijas Republikas normatīvie akti.
	18. Puses visu informāciju, kas saistīta ar *de minimis* atbalsta piešķiršanu glabā saskaņā ar Regulas Nr.1407/2013 6. panta 4. punktu un 2018. gada 21. novembra Ministru kabineta noteikumiem Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”.
	19. Līgums sastādīts latviešu valodā uz 4 (četrām) lapām 2 (divos) eksemplāros, no kuriem viens glabājas Pašvaldībā un viens pie Saņēmēja. Abiem Līguma eksemplāriem ir vienāds juridisks spēks.
3. **Līdzēju rekvizīti**

|  |  |  |
| --- | --- | --- |
| **Pašvaldība** |  | **Saņēmējs** |
|

|  |
| --- |
| Rīgas pilsētas pašvaldība |
| Rātslaukums 1, RīgaLV-1539, LatvijaIestādes kods: 207 (RD Pilsētas attīstības departaments) |
| Norēķinu rekvizīti:Rīgas domes Finanšu departaments Reģistrācijas numurs: 90000056484Banka:AS”Luminor Bank”Kods: NDEALV2XKonts: LV41NDEA0020100001090 |

 |  |

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

 |
| D. Bičkovičs |  | XXX |